
ŠILUTĖS RAJONO SAVIVALDYBĖS ADMINISTRACIJOS
BIUDŽETO IR FINANSŲ SKYRIUS


AIŠKINAMASIS RAŠTAS
Dėl TARYBOS sprendimo „DĖL ĮGALIOJIMO PASIRAŠYTI SUTARTIES PAKEITIMUS“ projekto 


2023 m. gruodžio 4 d.
Šilutė


	
1. Parengto projekto tikslai ir uždaviniai.

	Projekto tikslas – įgaliojus Savivaldybės administracijos direktorių pasirašyti susitarimą dėl sutarties pakeitimo, bus pakeistas paskolos grąžinimo terminas.

	
2. Kaip šiuo metu yra sureguliuoti projekte aptarti klausimai.

	Lietuvos Respublikos vietos savivaldos įstatymas, 2024 metų valstybės biudžeto ir savivaldybių biudžetų finansinių rodiklių patvirtinimo įstatymas ir Lietuvos Respublikos Vyriausybės patvirtintos Savivaldybių skolinimosi taisyklės.

	
3. Kokių pozityvių rezultatų laukiama.

	Priėmus sprendimą bus pasirašytas susitarimas dėl Lietuvos Respublikos finansų ministerijos ir Šilutės rajono savivaldybės 2011 m. gruodžio 27 d. paskolos sutarties Nr. 2S-13 pakeitimo, kuriuo bus pratęstas paskolos grąžinimo terminas.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Pripažinti netekusiu galios Šilutės rajono savivaldybės tarybos 2020 m. gruodžio 17 d. sprendimą Nr. T1-528 „Dėl įgaliojimo pasirašyti sutarties pakeitimus“.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto rengėjo nuomone, antikorupcinio vertinimo nereikia.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	
8. Projekto autorius ar autorių grupė.

	Biudžeto ir finansų skyriaus vedėja Dorita Mongirdaitė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Įgaliojimo.

	
10. Kiti, autorių nuomone, reikalingi pagrindimai ir paaiškinimai.

	2011 m. bankrutavus AB bankui „Snoras“, kurio banko sąskaitoje buvo užšaldytos Šilutės rajono savivaldybės biudžeto lėšos, iš valstybės biudžeto buvo gauta 460 000 litų (133 225,21 euro) trumpalaikė paskola laikinam pajamų trūkumui padengti. Kiekvienais vėlesniais metais Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatyme šios paskolos grąžinimo terminas buvo atidedamas. 2020 m. valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 2 dalyje numatytas paskolos grąžinimo terminas 2023 m. gruodžio 31 d. 
Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 2 straipsnio 3 dalyje numatytas paskolos grąžinimo terminas 2025 m. gruodžio 31 d. Vadovaujantis šiuo įstatymu, prašome Savivaldybės tarybos įgalioti Administracijos direktorių pasirašyti minėtos sutarties pakeitimą, kuriuo grąžinimo terminas būtų atidėtas iki 2025 m. gruodžio 31 d.




Biudžeto ir finansų skyriaus vedėja                                                                    Dorita Mongirdaitė













